Hus i Hadsund er voldsomt skadet efter brand.

Klokken 04.48 opstod der brand i hus på Visborggård Alle i Hadsund. Vagtchef ved Nordjyllands Politi Heine Hansen oplyser, at ikke er nogen tilskadekomne. - Den kvindelige beboer lå og sov i huset. Hun vågnede på grund af høje brag, og hun fandt hurtigt ud af, at der var ild i huset. Hun hoppede ud ad et vindue, siger han. Beredskabet i Mariagerfjord Kommune fik slukket branden omkring klokken 7 fredag mrogen. - Baggang og køkken er nedbrændt og resten af huset er stærkt sodskadet. Desuden er der sket omfattende skader på huset, da vi måtte brække flere gulvbrædder op for at sikre, at branden var helt slukket, siger indsatleder i Mariagerfjord Kommune Beredskab Allan Frisk.